بیرلشگن ملتلر تشکیلاتی غذا و زراعت گروهی(FAO) مسؤلی خوزه گرازیانو دا سیلوا، ایتالیانینگ پایتختی روم ده "کوچ حادثه سی نینگ کیلجگی گه اوزگریش کیلتیر" دیگن "دنیا غذا کونی" پروگرامیده قیلگن اوز صحبتیده، کون سایین کوپراق کیشی نینگ باشقه چاره لری بولمه گنی باعث اوی – جای و وطنلرینی ترک ایتیش گه مجبور بولیب قالگنلرینی ایتدی.
دا سیلوا، کوچ نینگ کوپه یگنی نینگ اصل سببلریدن بیرته سی نینگ آچ لیق، زوروانلیک، قورقیش و حیات شرطلری ایکنینی معلوم قیلیب، "دنیا مقیاسیده مهاجر سانی نینگ 244 ملیون گه بارگنینی بیله میز. بو 200 – ییلیدن کیین 40 فایز کوپه یگنینی کورسته دی." دیب ایتدی.
مهاجرلرنینگ اوز اولکه سی ایچیده کوچ حادثه سی نینگ 740 ملیون کیشی گه بارگنینی آچلیق بیلن دوچ کیلگنلرنینگ سانی نینگ سونگی ییللرده 38 ملیون کوپه ییب 815 ملیون کیشی گه بارگنینی قید ایتدی.
دا سیلوا، انسان حرکت حادثه سی نینک کوپ بولگن لیگی باعث بشری یاردم و ییچیم تاپیش توغریسیده قینلگن لیکلرینی اورغولب؛
"انسانلرنینگ کوچ قیلیشی گه باعث انچه سبب بار. قشلاقلرگه سرمایه گذارلیک قیلیب، قشلاقده استخدام پروسه لرینی حمایه قیلیب و اجتماعی همکارلیک ترماغلرینی حمایه قیلیب مانع بولیش ممکن. بو فعالیت عین دمده 2030 – ییلی انکشافی هدفلر آره سیده بولگن "سفر آچ لیق" ده هم حصه قوشیشی ممکن، دیب افاده ایتدی.
پروگرام گه اشتراک ایتگن کاتولیکلر روحانی رهبری و واتیکان دولت رهبری پاپ فرانسیسکوس "کوچ حادثه سی نینگ کیلجگی گه اوزگریش کیلتیر" دیگن پروگرام گه اشاره قیلیب، 2015 – ییلی سپتمبر آییده تورکیه دن یونانگه اوتگینچه جان بیرگن و جنازه سی بودروم ساحلی گه اورگن آیلان باله نینگ هیکلینی (FAO) گه بغیشله دی.
پاپ محفل ده گی اوز نطقیده، انسانلرنینگ بدرغه بولیشی گه سبب بولگن اساسی سببلر اوله راق کوریلگن توقنه شوو و اقلیم اوزگریش کبی موضوعلرده دولت لرنی بیرگه لیکده حرکت ایتیش گه چقیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
